Općinski načelnik
KLASA: 024-01/25-01/08
URBROJ: 2133-7-01/1-25-1
Cetingrad, 07.02.2025. godine

	Sukladno članku 35.b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članku 49. Statuta Općine Cetingrad (''Glasnik Karlovačke županije" br. 11/21 i 36a/21) općinska načelnica Općine Cetingrad podnosi Općinskom vijeću Općine Cetingrad

IZVIJEŠĆE O RADU
OPĆINSKE NAČELNICE OPĆINE CETINGRAD 
ZA RAZDOBLJE 01.07.2024. – 31.12.2024. 

UVODNI DIO

Člankom 35.b. Zakona o lokalnoj i područnoj (regionalnoj) samoupravi i člankom 49. Statuta Općine Cetingrad utvrđeno je da općinski načelnik dva puta godišnje podnosi polugodišnja izvješća o svom radu predstavničkom tijelu jedinice lokalne samouprave. 

Provedbu zakonom i Statutom Općine Cetingrad određenih poslova općinska načelnica kao izvršno tijelo Općine Cetingrad obavljala je prisustvom brojnim sastancima, konzultacijama i dogovorima, kroz vlastite aktivnosti i aktivnosti njenih zamjenika, kroz rad Jedinstvenog upravnog odjela Općine Cetingrad, tj. službenika i namještenika Općine, te kroz rad Vlastitog pogona Općine Cetingrad. 

KOMUNALNA INFRASTRUKTURA, ODŽRAVANJE OBJEKATA I JAVNIH POVRŠINA

Općinske nerazvrstane ceste

Potpisan je ugovor sa Agencijom za plaćanja u poljoprivredi, ribarstvu i ruralnom razvoju za financiranje projekta Rekonstrukcija nerazvrstane ceste u Općini Cetingrad, k.č.br. 1228/1, k.o. Cetingrad koji je apliciran za potporu na Natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023. – 2027. Procijenjena vrijednost potpore je 635.529,54 €.  

Završeni su radovi sanacije nerazvrstane ceste NC-16 Bogovolja – Komesarac ukupne dužine 1500 m i vrijednosti radova 277.831,25 €. Sredstva za sanaciju nerazvrstane ceste odobrena su Odlukom Vlade Republike Hrvatske donešenom na sjednici Vlade 21. prosinca 2023. godine. 

Naručene su usluge evidentiranja općinskih nerazvrstanih cesta na području Općine Cetingrad. Do kraja 2024. godine evidentirano je više od 30 km nerazvrstanih cesta dok ih je još oko 30 km u provedbi.

Redovito su održavane ostale općinske nerazvrstane ceste u zimskim i redovnim uvjetima. 

Vodovod 

Završeno je evidentiranje vodovodne infrastrukture na području Općine Cetingrad. Podaci su predani podružnici Slunj - ViK - Vodovod i kanalizacija Karlovac. 
27. prosinca održan je sastanak sa novim direktorom ViK-a na kojem su prisustovali i gradonačelnica Slunja i voditelj Slunjske podružnice. 
Dogovorene su potrebne aktivnosti za preuzimanje vodovoda Općine Cetingrad od strane ViK-a koji bi trebao biti dio Slunjske podružnice. 

Stari grad Cetin

Provedena je javna nabava i potpisan ugovor sa izvođačem za nastavak  interventnih radova i radovi održavanja starog grada Cetina na poziciji Citadele – kula Drenđula i bedem Citadele u iznosu 93.712,94 €. Radovi se u potpunosti financiraju sredstvima Ministarstva kulture i medija RH. Dio sredstava utrošen je krajem godine dok je za preostala sredstva potpisan Aneks ugovora sa Ministarstvom kojim je prolongiran rok za utrošak sredstava do kraja lipnja 2025. godine.
Na Javni poziv za predlaganje javnih potreba u kulturi Republike Hrvatske za 2025. godinu apliciran je nastavak interventnih radova  radova održavanja starog grada i u 2025. godini. 

Redovito se komuniciralo sa ITU službom Grada Karlovca radi pripreme projekta Izgradnje prezentacijskog centra i usklađivanja dokumentacije. 

Poučno pješačka staza
Završeni zaštitni radovi postavljanje ograde na ulazu u spilju na kraju poučno pješačke staze. Radovi su sufinancirani sredstvima Ministarstva kulture i medija RH. 

Društveni dom u Cetingradu
Završen je projekt uređenja sanitarnih čvorova u zgradi Društvenog doma u Cetingradu ukupne vrijednosti 55.033,13 €. Projekt je sufinanciran kroz program poticanje razvoja komunalnog gospodarstva i ujednačavanje komunalnog standarda u 2024. godini Ministarstva prostornog uređenja, graditeljstva i državne imovine u iznosu 19.600,00 €. 
Izgradnja kolno-pješačkog prilaza vanjskom sportskom igralištu pri Osnovnoj školi Cetingrad
Sufinancirani su radovi Izgradnja kolno-pješačkog prilaza vanjskom sportskom igralištu pri Osnovnoj školi Cetingrad ukupne vrijednosti 161.195,00 €. Općina je aplicirala na javni poziv Ministarstva regionalnog razvoja i fondova EU prema Programu za poboljšanje infrastrukture na područjima naseljenim pripadnicima nacionalnih manjina i ostvarila potporu od 90.000,00 €. Navedena sredstva uplaćena su OŠ Cetingrad. Pored navedenih sredstava Općina Cetingrad radove je sufinancirala sa još 54.993,96 € vlastitih sredstava. Razliku je sufinancirala Karlovačka županija. 
Parking na groblju u Cetingradu
Završeni su radovi na uređenju parkinga na groblju u Cetingradu. Ukupna vrijednost radova je 46.432,50 €, a sufinancirani su u okviru Programa ruralnog razvoja 2014. - 2020., provedba tipa operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ koji se provodi putem lokalnih razvojnih strategija (LRS) odabranih LAG-ova unutar podmjere 19.2. „Provedba operacija unutar CLLD strategije“ putem Lokalne akcijske grupe „Frankopan“ u iznosu 19.949,83 €. 

OSTALE AKTIVNOSTI

Predane su izmjene i dopune projektne dokumentacije za sanaciju odlagališta Glavica za potrebe izmjene i dopune Građevinske dozvole. U tijeku je priprema prijedloga prijave na NPO u sustavu. 

Od kraja 2024. godine u tijeku je provedba projekta edukativnih, kulturnih i sportskih aktivnosti djece predškolske dobi i djece I. do IV. razreda osnovne škole. Općina je potpisala ugovor sa Središnjim državnim uredom za demografiju i mlade u iznosu 25.000,00 €. 

Provedena je jednostavna nabava za II. izmjene i dopune prostornog plana Općine Cetingrad. Za provedbu II. izmjena i dopuna odobrena su nam sredstva u iznosu 15.000,00 € od strane Ministarstva prostornog uređenja, graditeljstva i državne imovine na dodjelu bespovratnih sredstava za izradu prostornih planova nove generacije putem elektroničkog sustava „ePlanovi“. 

Do kraja 2024. godine u tijeku je bila provedba katastarske izmjere za dijelove katastarskih općine Maljevac i Radovica. Redovno se surađivalo sa izvođačima, a 16. prosinca održan je sastanak u Općinskom sudu u Karlovcu u svrhu savjetovanja, informiranja, prilagođavanja i izrade komunikacijskih kanala izmđu ključnih dionika katastarske izmjere.

Provodile su se aktivnosti za rješavanje imovinsko pravnih odnosa općinskih nerazvrstanih cesta i groblja na području općine. 

										 Općina Cetingrad
 Općinska načelnica	
										
										________________
										    Marina Katić